ગુજરાતમાં નરેન્દ્ર મોદીના નામે એક મોટો ડાઘ હતો. જ્યારથી નરેન્દ્ર મોદી ગુજરાતના મુખ્યમંત્રી બન્યાં, ત્યારથી ગુજરાતમાં લોકસભા ચૂંટણીઓમાં ભાજપનું પ્રદર્શન નબળુ રહેતુ આવ્યું છે. મોદી 2001માં મુખ્યમંત્રી બન્યાં અને 2004ની ચૂંટણીમાં ભાજપને 26માંથી 14 બેઠકો મળી હતી, તો 2009માં પાર્ટીને 15 બેઠકો જ મળી હતી. આ ચૂંટણીમાં નરેન્દ્ર મોદીએ ગુજરાતના મુખ્યમંત્રી રહેવા સાથે 26માંથી 26 બેઠકો હાસલ કરી પોતાની ઉપર લાગેલ નબળા પ્રદર્શનનો ડાઘ પણ ધોઈ નાંખ્યો.